**ศาลเจ้าซัมโปเก็งจัดพิธีบวงสรวงก่อนทำพิธีพุทธาเทวาภิเษกวัตถุมงคลองค์พระซัมโปก๋งรุ่นเปิดศาลเจ้ามหาสมบัติคืนนี้**

วันนี้ (10 มิ.ย.65) เวลา 9.39 น.ที่ศาลเจ้าซัมโปเก็ง(ซัมโปก๋ง)ห้วยยอด ทางคณะกรรมการศาลเจ้าได้จัดพิธีบวงสรวงโดยพราหมณ์เทืองสายพัทลุง เพื่อขอขมา ขออนุญาตองค์ซัมโปก๋ง เพื่อความไม่มีโทษใดๆ และเพื่อความศักดิ์สิทธิ์ และสิริมงคลของวัตถุมงคล ด้วยการบวงสรวง เครื่องพิธีกรรมเพื่อเป็นการบวงสรวงเจ้าที่ เทวดาทั้งหลาย พร้อมทั้งองค์ซัมโปก๋งและสิ่งศักดิ์สิทธิ์ที่จะประกอบพิธีเทวาภิเษกบวงสรวงในพิธีพุทธาภิเษก ซึ่งการถวายเครื่องบวงสรวงในครั้งนี้นั้น เพื่อการประกอบพิธีปราศจากอุปสรรคใดๆในการจัดสร้างวัตถุมงคล และเพื่อประโยชน์ในการประกอบพิธีพุทธาภิเษก เป็นการอัญเชิญเทพเทวดาทั้งหลายมาเป็นสักขีพยานในการ นั่งปรก ปลุกเสก วัตถุมงคลเพื่อความศักดิ์สิทธิ์และเป็นสิริมงคลต่อวัตถุมงคล ก่อนที่จะประกอบพิธีพุทธาภิเษกวัตถุมงคลองค์พระซัมโปก๋งรุ่นเปิดศาลเจ้าซัมโปเก็งรุ่นแรก ทั้งนี้ จะมีพิธีพุทธาภิเษก เวลา 19:09 น. โดยเกจิอาจารย์สายตรัง นำโดย ท่านเจ้าคุณประสิทธิโสภณ วัดประสิทธิชัย(ท่าจีน) พระครูอดุลคุณาธาร (พ่อท่านหวน ขนฺติโก) วัดนิคมประทีป พระอาจารย์ ประสูติ ปียธัมโม วัดถ้ำพระพุทธโกษีย์ พระครูสุธรรมโสภณ เจ้าคณะตำบลห้วยยอด วัดเขาห้วยแห้ง พระครูโอภาสธรรมวิมล (พ่อท่านนวล) วัดแจ้ง พระร่วมพิธีสวด 9 รูป นำโดยพระครูวิริยกิจโสภิต เจ้าคณะอำเภอห้วยยอดและเจ้าอาวาสในเขตอำเภอห้วยยอด อีก 8 รูป เวลา 21:39 น. พิธีฝ่ายจีน โดยสิ่งศักดิ์สิทธิ์จากศาลเจ้าฯต่างๆ ที่ทางศาลฯเจ้าได้เชิญมาร่วมในพิธี ร่วมพิธีอันสินเตี๊ยมฮ่านค่ายก้อง ทั้งสิ่งศักดิ์สิทธิ์ในอำเภอห้วยยอด สิ่งศักดิ์สิทธิ์ในอำเภอใกล้เคียง และสิ่งศักดิ์สิทธิ์ในจังหวัดตรังประกอบพิธี สำหรับวัตถุมงคลองค์พระซัมโปก๋งรุ่นเปิดศาลเจ้ามหาสมบัติ มีการจัดสร้าง จำนวน 3 เนื้อ ได้แก่ เนื้อเงิน เปิดจอง 89 องค์ๆละ 2,999 บาท เนื้อนวโลหะ เปิดจอง 199 องค์ๆละ 1,999 บาท และเนื้อกะไหล่ทอง เปิดจอง 999 องค์ๆละ 399 บาท

พิมมาส จันทร์ผ่อง/นักประชาสัมพันธ์ชำนาญการ/ข่าว